Проект!
Р Е П У Б Л И К А Б Ъ Л Г А Р И Я
МИНИСТЕРСКИ СЪВЕТ

П О С Т А Н О В Л Е Н И Е  №

от…………………2019 г.

За изменение и допълнение на Устройствения правилник на Изпълнителната агенция „Железопътна администрация“, приет с Постановление № 167 на Министерския съвет от 2001 г. (обн., ДВ, бр. 61 от 2001 г., изм., бр. 87 от 2001 г. и бр. 82 от 2003 г., изм. и доп. бр. 104 от 2003 г. и бр. 110 от 2004 г., изм., бр. 31 и бр. 83 от 2005 г., бр. 5 от 2006 г., бр. 68 от 2008 г., бр. 7 от 2009 г., бр. 15 от 2010 г. и бр. 22 от 2012 г., изм. и доп., бр. 6 от 2013 г., изм., бр. 86 от 2016 г.) 

МИНИСТЕРСКИЯТ СЪВЕТ

ПОСТАНОВИ:

§ 1. В чл. 2, ал. 1 думата „София“ се заменя с „и адрес на управление:  гр. София 1000, ул. „Ген. Йосиф В. Гурко 5“.
§ 2. В чл. 2а, ал. 1 след думата „собствен“ се добавя „графичен“, а след думата „знак“ се добавя „(лого)“.
§ 3. В чл. 5 се правят следните изменения и допълнения:
1. В ал. 1:
а) в т. 1 думите „безопасност и“ се заменят с „безопасност (НОБ) в железопътния транспорт,“, а накрая на текста се поставя запетая и се добавя „регистриращ орган, който води и поддържа Национален регистър на железопътните превозни средства и орган за признаване на професионални квалификации за регулираните професии в областта на железопътния транспорт“;
б) в т. 2 думата „равнопоставен“ се заличава, след думата „достъп“ се добавя „по недискриминационен начин на железопътните предприятия“, а думите „на всички лицензирани железопътни превозвачи“ се заменят с „от управителя на инфраструктурата и до обслужващите съоръжения и услугите, предоставяни в тях – от операторите на обслужващи съоръжения“;
в) в т. 3 думата „равнопоставен“ се заличава, а след думата „достъп“ се добавя „по недискриминационен начин“;
г) в т. 5 накрая на текста се поставя запетая и се добавя „до обслужващите съоръжения и до услугите, предоставяни в тях или по жалба от страна на кандидат във връзка с международните услуги за железопътен товарен превоз по коридорите за товарен превоз по Регламент (ЕС) № 913/2010“;
д) в т. 6 думата „проверява“ се заменя с „организира проверка за“, а накрая на текста се поставя точка и запетая и се добавя „упражнява надзор за изпълнение на изискванията, при които са издадени лицензиите, по време на срока на тяхната валидност“;
е) точка 8 се отменя;
ж) точка 9 се изменя така:
„9. произнася се с мотивирано решение относно планирана услуга за превоз на пътници между железопътни гари, разположени на територията на Република България, включително по алтернативен маршрут, когато такъв превоз вече се извършва въз основа на договор за обществени услуги за железопътен превоз и може да доведе до нарушаване на икономическо равновесие на договора; с решението правото на достъп до железопътната инфраструктура се предоставя, изменя се, предоставя се само при определени условия или се отказва;“
з) в т. 13 след думата „издава“ се поставя запетая и се добавя „подновява, изменя и отнема единен“, думите „железопътен превозвач“ се заменят с „железопътно предприятие с област на дейност само в Република България“;
и) точка 18 се изменя така:
„18. осъществява контрол върху процеса на разследване на произшествията и инцидентите от управителите на железопътна инфраструктура и железопътните предприятия;“
к) създават се т. 18а и 18б:
„18а. сключва споразумение за сътрудничество със специализираното звено за разследване на произшествия и инциденти в Министерството на транспорта, информационните технологии и съобщенията, в което се регламентират обменът на информация и координирането на действията при случаи на неспазване на изискванията за управление на безопасността;
18б. ръководи Съвет по безопасност в железопътния транспорт или упълномощава длъжностно лице от агенцията да ръководи съвета и одобрява правила за работа на съвета;“ 
л) в т. 19 думите „предприема необходимите мерки за осигуряване изпълнението на“ се заменят с „разглежда“, а след думата „транспорт“ се добавя „и когато е целесъобразно, предприема действия в съответствие с регулаторната рамка за безопасност, определена със Закона за железопътния транспорт, включително и системата от национални правила за безопасност“;
м) в т. 20 думите „Европейската железопътна агенция (ERA)“ се заменят с „Агенцията за железопътен транспорт на Европейския съюз (АЖТЕС)“, а думите „състоянието и развитието на безопасността“ се заменят с „дейността на НОБ“;
н) в т. 22 след думата „издава“ се поставя запетая и се добавя „подновява, изменя и отнема“, а след думата „средства“ се добавя „и сертификат на лице, което изпълнява функции по поддържането на превозни средства“;
о) създава се т. 22а:
„22а. организира извършването на надзор на лицата, отговорни за поддържане на превозните средства и на лицата, изпълняващи функции по поддържане, за спазване на задължението им да прилагат непрекъснато система за управление на поддръжката;“
п) в т. 23 след думите „Република България“ се поставя запетая и се добавя „удостоверение за придобита професионална квалификация на територията на Република България по регулирани професии в областта на железопътния транспорт, необходимо за достъп или за упражняване на регулирана професия на територията на друга държава – членка на Европейския съюз“;
р) създава се т. 23а:
„23а. издава, подновява, изменя и отнема свидетелства за управление на локомотив съгласно Регламент (ЕС) № 36/2010 на Комисията от 3 декември 2009 година относно образци на Общността за свидетелства за управление на локомотив, допълнителни удостоверения, заверени копия на допълнителните удостоверения и формуляри за заявления за свидетелства за управление на локомотив съобразно с Директива 2007/59/ЕО на Европейския парламент и на Съвета (OB, L 13/1 от 2010 г.);“
с) в т. 25 думите „структурни подсистеми, части от тях и на превозни средства“ се заменят с „подсистемите за контрол, управление и сигнализация по железопътните линии, на енергийните и инфраструктурните подсистеми, изграждащи националната железопътна система“;
т) създава се т. 25а:
„25а. издава, подновява, изменя и отнема разрешения за пускане на пазара на превозни средства и разрешения за типове превозни средства с област на употреба само железопътната инфраструктура на Република България;“
у) в т. 26 думите „въвеждане в експлоатация“ се заменят с „пускане на пазара“, след думата „средство“ се поставя запетая и думите „съгласно изискванията, посочени в съответните технически спецификации за оперативна съвместимост“ се заменят със „с който превозното средство се вписва в регистъра на возилата“;
ф) създава се т. 26а:
„26а. сключва споразумение за сътрудничество с АЖТЕС в съответствие с чл. 76 от Регламент (ЕС) 2016/796 на Европейския парламент и на Съвета от 11 май 2016 година относно Агенцията за железопътен транспорт на Европейския съюз и за отмяна на Регламент (ЕО) № 881/2004 (ОВ, L 138/1 от 2016 г.) във връзка с издаването на разрешения и сертификати по Закона за железопътния транспорт (ЗЖТ);“
х) в т. 28 накрая на текста се поставя точка и запетая и се добавя „упражнява надзор за изпълнение на изискванията, при които са издадени разрешенията, по време на срока на тяхната валидност“;
 ц) в т. 38 думите „Закона за предотвратяване и установяване на конфликт на интереси“ се заменят със „Закона за противодействие на корупцията и отнемане на незаконно придобито имущество“;
ч) в т. 39 след думата „нарушения“ се добавя „по ЗЖТ“.
2. В ал. 3 думите „Европейската железопътна агенция (ERA)“ се заменят с „АЖТЕС“.
§ 4.  В чл. 13, ал. 2 се правят следните изменения и допълнения:
1.	В т. 1 думата „извършва“ се заменя с „упражнява“, след думата „предоставянето“ се добавя „на железопътните предприятия“, а думите „без дискриминация“ се заменят с „при справедливи, недискриминационни и прозрачни условия за извършване на железопътни услуги за превоз на пътници и/или товари“.
2.	Създават се т. 1а и 1б:
„1а. упражнява контрол относно предоставянето от управителите на железопътна инфраструктура по недискриминационен начин на всички железопътни предприятия услугите от пакета за минимален достъп съгласно Приложение № 1, т. 1 от Наредба № 41 от 27 юни 2001 година за достъп и използване на железопътната инфраструктура (обн., ДВ, бр. 64 от 2001 г.) (Наредба № 41) и налагането на такси за услугите;  
1б. упражнява контрол относно предоставянето от операторите на обслужващи съоръжения по недискриминационен начин на всички железопътни предприятия на достъп, включително достъп до релсов път, до обслужващите съоръжения, посочени в Приложение № 1, т. 2 от Наредба № 41, както и до услугите, предоставяни в тези съоръжения и налагането на такси за услугите“.
3. Точка 2 се изменя така:
„2. упражнява контрол относно предоставяне по прозрачен и недискриминационен начин на инфраструктурен капацитет по коридорите за товарен превоз и на дейностите на органа за обслужване на едно гише в съответствие с чл. 20 от Регламент (ЕС) № 913/2010“. 
4. Точка 4 се изменя така:
„4. упражнява контрол и извършва проверки по своя инициатива или по жалби от заявители, които считат, че са третирани несправедливо, дискриминирани или увредени по какъвто и да е начин, срещу решения на управителя на железопътната инфраструктура, на железопътно предприятие или на оператор на обслужващо съоръжение в случаите по чл. 116, ал. 5 от ЗЖТ и подготвя мотивирано решение на изпълнителния директор по жалбите“.
5. Създава се т. 4а:
„4а. проверява предварителния и окончателния вариант на референтния документ за железопътната мрежа и установените в него критерии, дали не съдържат дискриминационни условия, или не пораждат право на преценка на управителя на инфраструктура, което може да бъде използвано за дискриминиране на заявителите“.
6. Създава се т. 5а:
„5а. упражнява надзор за изпълнение на изискванията, при които са издадени лицензиите, по време на срока на тяхната валидност“.
7. Точка 7 се изменя така:
„7. упражнява контрол по прилагането на Регламент (ЕО) № 1371/2007 по своя инициатива или по жалби на пътници и предлага на изпълнителния директор на агенцията предприемането на мерки за осигуряване зачитането на правата на пътниците“.
8. Точка 8 се отменя.
9. Точка 9 се изменя така:
„9. при заявка за инфраструктурен капацитет за извършване на превоз на пътници между железопътни гари, разположени на територията на Република България и когато такъв превоз вече се извършва въз основа на договор за обществени услуги, изготвя обективен икономически анализ по критериите, посочени в Регламент за изпълнение (ЕС) № 2018/1795 на Комисията от 20 ноември 2018 година за установяване на процедура и критерии за извършването на оценка на икономическото равновесие в съответствие с член 11 от Директива 2012/34/ЕС на Европейския парламент и на Съвета (OB, L 294 от 2018 г.), за да определи дали икономическото равновесие на договора е нарушено и подготвя решение на изпълнителния директор“.
10. В т. 10 думите „предлага на изпълнителния директор да издаде предписание“ и запетаята след тях се заменят със „служителите от дирекцията съставят“, а след думата „нарушение“ се добавя „или издават задължителни предписания в рамките на предоставената им от закона компетентност“. 
11. В т. 11 думата „превозвачите“ се заменя с „железопътните предприятия“.
12. Точка 12 се изменя така:
„12. участва в комисията за разглеждане и решаване на предложения за промени в маршрутните разписания на съществуващите автобусни линии от републиканската транспортна схема и откриване на нови автобусни линии съгласно чл. 12, ал. 7 от Наредба № 2 от 15 март 2002 г. за условията и реда за утвърждаване на транспортни схеми и за осъществяване на обществени превози на пътници с автобуси (обн., ДВ, бр. 32 от 2002 г.) (Наредба № 2)“.
13. Създава се т. 12а:
„12а. осъществява сътрудничество с регулаторните органи на другите държави членки на Европейския съюз по въпроси, свързани с международните железопътни услуги, за осигуряване на недискриминационен достъп до железопътната инфраструктура с оглед постигането на целите на единното европейско железопътно пространство“.
14. Точка 18 се отменя.
§ 5. В чл. 14 се правят следните изменения и допълнения:
1. В ал. 1 накрая на текста се поставя запетая и се добавя „регистриращ орган, който води и поддържа Национален регистър на железопътните превозни средства и орган за признаване на професионални квалификации за регулираните професии в областта на железопътния транспорт“.
2. В ал. 2:
а) в т. 1 думите „отменяне на“ се заменят с „отнемане на единен“, а думите „железопътен превозвач“ се заменят с „железопътно предприятие с област на дейност само в Република България“; 
б) в т. 2 думата „проверки“ се заменя с „надзор“, а думата „превозвачи“ се заменя с „предприятия“;
в) в т. 3 след думата „издаване“ се поставя запетая и се добавя „подновяване, изменение“, а след думите „превозните средства“ се добавя „и сертификат на лице, което изпълнява функции по поддържането на превозни средства“;
г) точка 4 се изменя така:
„4. упражнява надзор на лицата, отговорни за поддържане на превозните средства и на лицата, изпълняващи функции по поддържане относно функционирането на системата за управление на поддръжката“;
д) в т. 5 след думата  „предписание“ се поставя запетая и думите „в указания срок“ се заменят с „на разпореждане или на влязло в сила решение на изпълнителния директор на агенцията“, а думите „на агенцията за отнемане на сертификата на лице, отговорно за поддръжката на превозните средства“ се заменят със „за налагане на наказание по чл. 138 от ЗЖТ“;
е) точка 15 се изменя така:
„15. участва в Съвета по безопасност в железопътния транспорт“;
ж) точка 16 се изменя така:
„16. разглежда препоръките, издадени от специализираното звено за разследване по чл. 115и, ал. 3 от Закона за железопътния транспорт и когато е целесъобразно, предлага на изпълнителния директор да се предприемат действия в съответствие с регулаторната рамка за безопасност, определена със Закона за железопътния транспорт и със системата от национални правила за безопасност“; 
з) в т. 18 думите „общинските и“ се заменят с „маршрутните разписания от“, а след думата „схеми“ се добавя „за обществен превоз на пътници с автобуси съгласно чл. 11, ал. 1 от Наредба № 2“;
и) в т. 23 думите „структурна подсистема или на част от нея“ се заменят с „подсистемите за контрол, управление и сигнализация по железопътните линии, на енергийните и инфраструктурните подсистеми, изграждащи националната железопътна система“, а думата „разрешението“ се заменя с „или откаже издаването на разрешение за въвеждане в експлоатация“;
к) в т. 24 думите „въвеждане в експлоатация на превозно средство“ се заменят с „пускане на пазара на превозни средства и разрешения за типове превозни средства с област на употреба само железопътната инфраструктура на Република България“, а след думата  „издаде“ се добавя „или откаже издаването на“;
л) създават се т. 27 – 28:
„27. води Национален регистър на железопътните превозни средства;
28. участва в Мрежата на националните органи по безопасността, установена от АЖТЕС.“
§ 6. В чл. 15, ал. 2, т. 3 след думата „лихви“ се добавя „по депозитите на собствени средства и по просрочени плащания“.
§ 7. В чл. 18, ал. 2 след думите „методически от“ се добавя „заместник-главния директор или от“.
§ 8. В чл. 20, ал. 1 думите „с карта за контрол, с която могат да пътуват във всички категории пътнически влакове и да ползват служебни запазени места“ се заменят със „със служебни карти за контрол, издадени от изпълнителния директор на агенцията“.
§ 9. В чл. 23 се правят следните изменения и допълнения:
1. В ал. 1 думите „и награди“ се заличават.
2. Алинея 2 се изменя така:
„(2) Отличията по ал. 1 се определят съгласно чл. 88, ал. 2 от Закона за държавния служител със заповед на изпълнителния директор на агенцията, която се оповестява по подходящ начин, определен със заповедта.“
§ 10. В § 2 от Заключителната разпоредба думите „чл. 8, ал. 2“ се заменят с „чл. 8, ал. 3“.
§ 11. В Приложението към чл. 8, ал. 2, на ред „Специализирана администрация“ числото „42“ се заменя с „44“.

ДОПЪЛНИТЕЛНА РАЗПОРЕДБА

§ 12. Това постановление въвежда изискванията на Директива (ЕС) 2016/2370 на Европейския парламент и на Съвета от 14 декември 2016 година за изменение на Директива 2012/34/ЕС по отношение на отварянето на пазара на вътрешни услуги за железопътни пътнически превози и управлението на железопътната инфраструктура (OB, L 352/1 от 2016 г.), Директива (ЕС) 2016/797 на Европейския парламент и на Съвета от 11 май 2016 година относно оперативната съвместимост на железопътната система в рамките на Европейския съюз (OB, L 138/44 от 2016 г.) и на Директива (ЕС) 2016/798 на Европейския парламент и на Съвета от 11 май 2016 година относно безопасността на железопътния транспорт (ОВ, L 138/102 от 2016 г.).

ЗАКЛЮЧИТЕЛНА РАЗПОРЕДБА

§ 13. Параграф 3, т. 1, буква „з“ (относно чл. 5, ал. 1, т. 13), буква „т“ (относно чл. 5, ал. 1, т. 25а), буква „у“ (относно чл. 5, ал. 1, т. 26) и § 5, т. 2, буква „а“ (относно чл. 14, ал. 2, т. 1) и буква „к“ (относно чл. 14, ал. 2, т. 24) влизат в сила от 16 юни 2019 г.

МИНИСТЪР-ПРЕДСЕДАТЕЛ:
							Бойко Борисов

ЗА ГЛАВЕН СЕКРЕТАР НА
МИНИСТЕРСКИЯ СЪВЕТ:
							Веселин Даков
_______________________________________________________________________	

Главен секретар на Министерството на транспорта,
информационните технологии и съобщенията:
									Иван Марков		

Директор на дирекция „Правна” в Министерството на 
транспорта, информационните технологии и съобщенията:								 						Красимира Стоянова